Wen ŉ kragopwekker met jou “Lig in die donker”-storie!Argieffoto. Beurtkrag is gŉ grappie nie – ons is dit almal eens. Maar as daar een ding is wat jy van ons Suid-Afrikaners kan sê, is dit dat ons altyd ŉ grappie kan maak te midde van die moeilikste omstandighede. Kom ons sê maar, spreekwoordelik, dat ons altyd die goue randjie om die donker wolk kan raaksien. Daarom nooi Maroela Media jou om vir ons jou “Lig in die donker”-storie te vertel. Vertel vir ons van iets snaaks wat in julle huis gebeur het toe die ligte skielik afgaan, of van ŉ slim plan wat julle gemaak het om die kos gaar te kry, of iets lekkers wat julle as gesin aangepak het terwyl die krag af was. Die mooiste, lekkerste, snaaksste of mees positiewe storie mag dalk net vir jou en jou gesin ŉ kragopwekker ter waarde van R7 500 in die sak bring. Vertel vir ons jou “Lig in die donker”-storie hier onder in ongeveer 250 woorde of minder. Onthou, negatiewe stories word onmiddellik gediskwalifiseer! Jou storie moet snaaks, positief, lekker of eg Afrikaans wees. Die beste en mooiste stories sal ons hier op Maroela Media met al ons lesers deel. Die kompetisie sluit op Maandag 6 Mei 2019 en die wenner sal direk in kennis gestel en op Facebook bekend gemaak word.